Riečanský potok

Riečanský potok je vodný tok v Turzovskej vrchovine na území okresu Čadca. Je to ľavostranný prítok Predmieranky v povodí Kysuce, má dĺžku približne 4 km a je tokom V. rádu. 

 Priebeh toku 
Potok pramení v centrálnej časti Turzovskej vrchoviny, v geomorfologickom podcelku Zadné vrchy, na južnom úbočí Hlineného (), v nadmorskej výške približne  Od prameňa v súvislom lesnom poraste v lokalite Lukočovci tečie južným smerom. Onedlho priberá menší ľavostranný prítok a neveľkým údolím tečie do osady Riečky. Tu, v oblasti už len riedkeho porastu, priberá ľavostranný prítok a ostro sa stáča na juhozápad. Na strednom toku priberá významný pravostranný prítok od samoty Kurucovci, potom ľavostranný od samoty Čuboňovci, opäť pravostranný od samoty Marcovci a napokon významný ľavostranný spod Vysokej (). Dočasne preteká súvislým lesom a čoskoro vteká do osady Jancovci v lokalite Nižné Riečky, kde lemuje severozápadný okraj zástavby. Na dolnom toku už opäť v lesnom poraste križuje cestu II/484 do Česka, oblúkom sa stáča na juh a v nadmorskej výške približne  sa vlieva ľavostranne do Predmieranky v povodí rieky Kysuca. Potok patrí do širšieho povodia rieky Váh. 

Riečanský potok pramení a preteká iba územím obce Klokočov v okrese Čadca v Žilinskom kraji.

 Referencie 

 Pozri aj 
 Zoznam vodných tokov v povodí Kysuce
 Turzovská vrchovina, Zadné vrchy

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Turzovskej vrchovine
Kategória:Povodie Kysuce
Kategória:Vodné toky v okrese Čadca
Kategória:Klokočov (okres Čadca)